Asiakkailla on sopimussuhde MMF:n kanssa. AudienceProject toimii mittausdatan käsittelijänä (GDPR-termeillä processor), ja mitattavat asiakkaat tekevät tietojen käsittelystä sopimuksen (Data Processing Agreement, DPA) suoraan AudienceProjectin kanssa. AudienceProject käsittelee vain sellaisten tilaajien dataa, joilla on asiakkuussopimus MMF:n kanssa sekä joiden kanssa AudienceProject on tehnyt DPA:n.
MMF on yhdessä AudienceProjectin kanssa laatinut asiakkaille DPA-dokumentin, joka ottaa huomioon mm. EU:n tietosuojalainsäädännön. DPA on MMF:n käyttämän ulkopuolisen juristin sekä MMF:n omistaja-asiakkaiden lakiosastojen hyväksymä.
Mittauksen implementointi on asiakkaan vastuulla. AudienceProject sekä MMF tarjoavat tukea ja opastusta implementoinnin toteuttamiseen sekä validointiin.
MMF on sitoutunut läpinäkyvyyteen ja eri medioiden yhdenvertaiseen kohteluun FIAM:in toteutuksessa ja tilausehdoissa.
MMF hoitaa myös AudienceProjectin vuosittaisen auditoinnin tilaajien puolesta.